Ալեքսա Չանգ

Ալեքսա Չանգ (, ), բրիտանացի գրող, նորաձևության դիզայներ, հաղորդավար և մոդել։

Մանկություն 
Ծնվել է Պրիվետ գյուղում՝ Հեմփշիրում՝ Անգլիայում՝ Ֆիլիպի՝ գրաֆիկական դիզայների (մեկ քառորդով չինացի և մեկ քառորդով անգլիացի) և Ջիլիանի՝ անգլիական ծագմամբ տնային տնտեսուհու ընտանիքում։ Ալեքսան ունի նաև երկու եղբայր՝ Ջեյմին և Դոմինիկը և մեկ քույր՝ Նատալին։ Ալեքսան չորս երեխաներից կրտսերն է։

Սովորել է տեղի միջնականրգ դպրոցում, ապա ուսումը շարունակել է Վինչեսթերի Պիտեր Սիմոնդսի քոլեջում։ Նաև վերցրել է պարի դասեր։ Ընդունվել է Լոնդոնի Թագավորական քալեջ և Չելսիի Արվեստի և դիզայնի քոլեջ, սակայն 16 տարեկան հասակում ընտրել է դիզայների կարիերան։

Մոդելի կարիերա 

Ռեդինգ և Լինդս փառատոնում Ալեքսային նկատել է Storm Models գործակալությունը։ Ավելի ուշ Չանգը հայտնվել է Elle Girl և CosmoGIRL! երիտասարդական ամսագրերի շապիկներին, նաև մասնակցել է Ֆանտա, Sony Ericsson, Sunsilk, Urban Outfitters և Tampax ընկերությունների գովազդների նկարահանմանը։ Նկարահանվել է նաև  The Streets, Westlife, Delta Goodrem, Reuben и Holly Valance խմբերի տեսահոլովակներում, իսկ 2005 թվականին «Shoot Me» ռեալիթի շոուում, որը հեռարձակվում էր Fashion TV հեռուստաալիքով, խաղացել է Ջեյքի դերը։

Չորս տարի մոդելային բիզնեսում աշխատելուց հետո և նրանից հիասթափվելով՝ Ալեքսան որոշել է թողնել մոդելի կարիերան և սկսել է հաճախել լրագրության դասընթացների։ Մոդել աշխատելու տարիներին Ալեքսայի մոտ առաջացել են երկու բարդույթ․ նա սկսել է ամաչել իր մարմնից և նրա ինքնագնահատականը էապես իջել է։ Մի քանի տարի անց, երբ հեռուստահաղորդավարուհու կարիերայում առաջընթաց է ունեցել, նա որոշել է վերադառնալ պոդիում։ 2008 թվականին Չանգը դարձել է «Antipodium’s SS 2008» հավաքածուի դեմքը։ 2008 թվականի սեպտեմբերին նա Լոնդոնի նորաձևության շաբաթին ցուցադրել է >Վիվիեն Վեստվուդի հավաքածուն։ 2009 թվականի սկզբին Չանգը դարձել է բրիտանական New Look լեյբլի դեմքը։ Միևնույն ժամանակ նա պայմանագիր է ստորագրել «Select» գործակալության հետ և 2009 թվականի ապրիլին ստեղծել է հագուստի սեփական «Wren’s Holiday 2009 collection» հավաքածուն՝ համագործակցելով իր ընկերուհի Թենեսի Թոմասի հետ։

2009 թվականի հուլիսին Չանգը միացել է «Next Model» գործակալությանը և դարձել է DKNY Jeans-ի դեմքը։ Ալեքսան նաև MOGG ընկերության և հարավ-կորեական SS10 բրենդի դեմքն էր։ 2010 թվականի հունվարին դարձել է Pepe Jeans London SS10-ի առաջատար մոդելը։ 2011 թվականի հունվարին Չանգը դարձել է իտալական սպորտային կոշիկների «Superga» ընկերության դեմքը։

2020 թվականին Չանգը դարձել է Next In Fashion շոուի հաղորդավարը։

Անձնական կյանք 
2007-2011 թվականներին Չանգը հանդիպել է երաժիշտ Ալեքս Թըրների հետ։ 2015-2017 թվականներին հանդիպել է դերասան Ալեքսանդր Սկարսգորդի<bdi>, իսկ 2019 թվականից՝ երաժիշտ Օրս Ֆրայի հետ։

Ֆիլմագրություն 

 Gossip Girl (2012)
 Thrift America (2011)
 NBC’s 2011 Golden Globe Arrivals Special (2011)
 Gonzo for MTV Rocks (2010)
 Frock Me with TK Maxx (2010)
 Channel 4 NME Awards Backstage (2010)
 Autotune the News (2009)
 It’s On with Alexa Chung (2009)
 Freshly Squeezed (2007—2009)
 T4 Weekends (2008—2009)
 T4 Holiday Mornings (2007—2009)
 T4 Movie Specials (2006—2009)
 4Music Specials (2006—2009)
 T4 on the Bitch coverage (2006—2008)
 Gok’s Fashion Fix (2008)
 Frock Me (2008)
 The Wall (2008)
 Vanity Lair (2008)
 T4 NME Awards coverage (2008)
 V Festival coverage (2007—2008)
 The Devil Wears Primark (2008)
 Big Brother’s Big Mouth (2007)
 Fashion Rocks is Coming (2007)
 T in the Park coverage (2007)
 Get a Grip (2007)
 Popworld (2006—2007)
 Rip Curl Festival coverage (2006)
 Shoot Me (2005)

Ծանոթագրություններ 

NME Awards մրցանակի դափնեկիրներ
Բրիտանացի հաղորդավարներ
Անգլիացի մոդելներ
Մոդելներ այբբենական կարգով
Բրիտանացի գրողներ